รายชื่อตัวละครในขบวนการซามูไร ชินเคนเจอร์

กลุ่มขบวนการที่เกิดขึ้นจากซามูไรทั้ง 5 ตระกูล ได้แก่ ชิบะ อิเคนามิ ชิราอิชิ ทานิ และ ฮานะโอริ รวมกันปกป้องโลกจากเกโดชู โดยใช้พลัง โมจิคาระ ภายหลังได้เพิ่มสมาชิกขึ้นมาอีก 1 คน คือ ชินเคนโกลด์ ผู้มาจากตระกูลอุเมโมริ ซึ่งสามารถใช้พลัง เด็นชิโมจิคาระ
ในการขานชื่อของชินเคนเจอร์นั้น มีลักษณะคล้ายกับการประกาศตนของซามูไร โดยคนแรกที่พูดจะเอ่ยนามของตนเอง (ยศ, ชื่อและนามสกุล) และเมื่อคนถัดมาเอ่ยนามอย่างย่อตามลำดับตำแหน่ง เช่น ชินเคน... (ตัวอย่างเช่นเรด) ผู้ที่แปลงร่าง (ตัวอย่างเช่นชิบะ ทาเครุ) (シンケン●● (ชื่อสีนักรบ)、×× (ชื่อจริง)) ส่วนคนต่อไปพูดว่า เช่นเดียวกัน... ตามด้วยชื่อสีนักรบและชื่อจริง (同じく●● (สีนักรบ)、×× (ชื่อจริง)) โดยการเอ่ยนามของตนในรูปแบบเต็มนั้นจะทำได้ก็ต่อเมื่อเป็นทำการแปลงร่างคนเดียว หรือ ผู้ที่มีตำแหน่งสูดสุดของกลุ่มกล่าวนำเท่านั้น
เมื่อขานชื่อของทุกคนเรียบร้อย จะกล่าวชื่อขบวนการโดยชินเคนเรดเป็นผู้นำกล่าวชื่อขบวนการ ขบวนการซามูไรหนึ่งเดียวในใต้หล้า! ชินเคนเจอร์ มาแล้ว! (天下御免の侍戦隊！シンケンジャー、参る！)
รับบทโดย มัตสึซากะ โทริ (松阪 桃李) พากย์ไทย: กริน อักษรดี (Rose) / ศักราช อ่ำส้ม (Cartoon Club) / ภัทรวุฒิ สมุทรนาวี (DEX)
ตัวเอกของเรื่อง หัวหน้าทีมชินเคนเจอร์ ผู้มีพลังโมจิคาระแห่งไฟ ลูกชายของตระกูลชิบะ ผู้สืบทอดรุ่นที่ 18 ของตระกูล นิสัยรอบคอบมีความเป็นผู้นำสูง มักทำสีหน้าเคร่งเครียดและจริงจังตลอดเวลา เนื่องจากต้องคอยเป็นเสาหลักให้กับบ้านแทนพ่อที่เสียชีวิตไปในเหตุการณ์ไฟไหม้บ้าน แต่กระนั้นทาเครุติดนิสัยเอาแต่ใจและพูดจาโวยวายเล็กน้อยมาจากการที่มีพ่อบ้านคอยเลี้ยงดูตั้งแต่เล็กๆ แต่แท้จริงแล้วเป็นคนที่ห่วงใยคนอื่นมากกว่าตนเอง จึงมักเก็บความรู้สึกเจ็บปวดของตนเองไว้ในใจเพียงลำพังมีความแค้นกับเกโดชูอยู่ลึกๆ เนื่องจากเหตุการณ์ไฟไหม้และการเสียชีวิตของพ่อของเขา ส่วนหนึ่งอาจมาจากเกโดชู จุดอ่อนของทาเครุมี 2 อย่างคือ อาหารที่มาโกะเป็นผู้ปรุงขึ้นมา พอกินจะแพ้หมดสติแค่คำเดียว และบ้านผีสิง เพราะตอนเด็กไปเที่ยวแล้วกลัวจนฉี่ราด จึงผวานับแต่นั้น
อย่างไรก็ตาม ได้เผยว่าทาเครุเป็นลูกบุญธรรมของบ้านชิบะ โดยรุ่นที่ 17 โดยได้ชุบเลี้ยงในฐานะลูกบุญธรรมรวมไปถึงเป็น นักรบเงา ของคาโอรุ ซึ่งในขณะนั้นคาโอรุเพิ่งเกิดได้ไม่นาน โดยตลอดเวลาที่ทาเครุได้อยู่อาศัยในบ้านชิบะ เขารู้ตัวดีว่าเป็นเพียงแค่เงาเท่านั้นทำให้เขาแบกรับความทุกข์ทั้งหมดไว้เพียงลำพัง หลังจากคาโอรุพร้อมกลับมาเป็นผู้สืบทอด ทาเครุได้ขอขมาทุกคนแลจากไป จึงไปท้าสู้ตัดสินกับจูโซจนชนะ เกือบเป็นเกโดชู แต่โชคดีที่ทุกคนมาช่วยทัน ประกอบกับคาโอรุที่ได้รับบาดเจ็บหนักจึงรับทาเครุเป็นผู้สืบทอดรุ่นที่ 19 นำชินเคนเจอร์สู้ในศึกสุดท้าย
;ชินเคนเรด (シンケンレッド)
ร่างแปลงนักรบของ ชิบะ ทาเครุ ชุดสีแดง พลังโมจิคาระหลักคือไฟ ใช้ดาบในการต่อสู้เป็นหลัก รูปแบบการโจมตีของเขาเต็มไปด้วยความหนักแน่นและนิ่งสงบแบบวิถีซามูไร นอกจากนี้ยังใช้พลังธาตุไฟในการโจมตีควบคู่ไปกับดาบ
;ซูเปอร์ชินเคนเรด (スーパーシンケンレッド)
;ไฮเปอร์ชินเคนเรด (ハイパーシンケンレッド)
รับบทโดย ไอบะ ฮิโรกิ (相葉 弘樹) พากย์ไทย: ภัคภูมิ ลิ้มมานะสถาพร (Rose) / พัฒน์เตชินท์ ศศิพัฒนธาดา (Cartoon Club) / มนูญ เรืองเชื้อเหมือน (DEX)
ผู้มีพลังโมจิคาระแห่งน้ำ เป็นรองหัวหน้าทีมของชินเคนเจอร์ ชื่นชอบศิลปะการแสดงละครคาบูกิ เป็นคนวุ่นวาย มีความจงรักภักดีและให้ความเคารพต่อทาเครุประดุจเป็นเจ้านายใหญ่ เมื่ออยู่ต่อหน้าทาเครุจะคุกเข่าและน้อมรับคำสั่งตามขนบธรรมเนียมที่สืบทอดกันมาในตระกูลอิเคนามิ แต่ในบางครั้งความภักดีและซื่อตรงต่อหน้าที่มากเกินไปทำให้เกิดวุ่นวายตามมา
;ชินเคนบลู (シンケンブルー)
ร่างแปลงนักรบของ อิเคนามิ ริวโนะสุเกะ ชุดสีน้ำเงิน พลังโมจิคาระหลักคือน้ำ ใช้ดาบในการต่อสู้พร้อมกับใช้พลังโมจิคาระน้ำในการโจมตีเสริม
;ซูเปอร์ชินเคนบลู (スーパーシンケンブルー)
รับบทโดย ทาคานาชิ ริน (高梨 臨) พากย์ไทย: อังคณา พานประทีป (Rose) / นลินี ชีวะสาคร (Cartoon Club) / อรุณี นันทิวาส (DEX)
ผู้มีพลังโมจิคาระแห่งท้องนภา เป็นพี่เลี้ยงในโรงเรียนอนุบาลแห่งหนึ่ง มาโกะเป็นคนที่มีนิสัยคล้ายกับจิอากิแต่มีความรับผิดชอบมากกว่า ด้วยความเป็นพี่เลี้ยงมาก่อนทำให้มาโกะเป็นคนที่เห็นอกเห็นใจคนอื่นและคอยช่วยเหลือโดยให้กำลังใจอย่างเต็มที่ เธอมักจะคอยสังเกตพฤติกรรมของทุกคนเหมือนกับพี่สาวที่คอยดูแลน้องๆ วิธีการปลอบใจของมาโกะที่มีต่อทุกๆคนคือการโอบกอด โดยเปรียบเสมือนแม่โอบกอดลูก โดยแอบชอบทาเครุอยู่ลึกๆ มักแสดงออกโดยการห่วงใยหรืออ่านใจอยู่เสมอ นอกจากนี้มาโกะ เป็นคนที่ไม่ถนัดงานบ้านโดยเฉพาะการทำอาหาร แต่ด้วยความพยายามเพื่อให้ทุกคนมีรอยยิ้มทำให้เธอสามารถทำอาหารได้แม้ว่าอาหารที่เธอทำหน้าตาไม่น่ารับประทานสักเท่าไหร่
มาโกะมักถูกจิอากิเรียกเธอว่า พี่สาว (姉さん) เป็นประจำเนื่องจากนิสัยความเป็นผู้ใหญ่ของมาโกะคล้ายกับพี่สาวคนโต
;ชินเคนพิงค์ (シンケンピンク)
ร่างแปลงนักรบของ ชิราอิชิ มาโกะ ชุดสีชมพู พลังโมจิคาระหลักคือสายลม ใช้ดาบในการต่อสู้ แม้ภายนอกจะอ่อนโยนแฝงความจริงไปด้วยความรุนแรงทุกครั้งที่ฟาดฟันทำให้วิชาของเธอจัดอยู่ในอันดับต้นๆ นอกจากนี้ยังใช้พลังธาตุลม เป็นพลังโจมตีเสริมทำให้ฝีมือของเธอดูน่าเกรงขาม
;ซูเปอร์ชินเคนพิงค์ (スーパーシンケンピンク)
รับบทโดย ซึสึกิ โชโก (鈴木 勝吾) พากย์ไทย: อภินันท์ ธีระนันทกุล (Rose) / พิพัฒน์ บุญสิทธิเลิศ (Cartoon Club) / อิทธิพล มามีเกตุ (DEX)
ผู้มีพลังโมจิคาระแห่งไม้ เป็นคนผู้รักอิสระ และ สบายๆ ชื่นชอบการเล่นเกมตู้และชอบรับประทานอาหาร มักทำตัวไม้เบื่อไม้เมาของทาเครุและริวโนะสุเกะ แต่กระนั้นเขาเป็นคนที่ใจดีและห่วงใยคนอื่นโดยเฉพาะโคโตฮะ เพียงแต่เขาแสดงออกในรูปแบบเด็กเกเรทั่วไปเสียมากกว่า เนื่องด้วยจิอากิไม่ชอบการถูกบังคับโดยเฉพาะการฝึกซ้อม เขาจึงมักโดดการซ้อมดาบเป็นประจำและสถานที่ที่สามารถพบตัวเขาได้คือร้านเกมเซ็นเตอร์และร้านอินเทอร์เน็ตคาเฟ่ นอกจากนี้ความสามารถในการเล่นเกมของจิอากิบางครั้งสามารถประยุกต์ใช้ในการต่อสู้กับเกโดชูได้เป็นอย่างดี
;ชินเคนกรีน (シンケングリーン)
ร่างแปลงนักรบของ ทานิ จิอากิ ชุดสีเขียว พลังโมจิคาระหลักคือไม้ มีฝีมือใช้ดาบด้อยกว่าสมาชิกในทีมเนื่องจากโดดซ้อม แต่เมื่อใช้วูดสเปียร์ทำให้ความสามารถในการต่อสู้จะสูงขึ้น และใช้ในการต่อสู้กับนานาชิจำนวนมาก นอกจากนี้ใช้พลังธาตุไม้เป็นพลังในการโจมตีเสริมให้กับเขา ทำให้จิอากิจึงถนัดการต่อสู้โดยใช้หอกมากกว่าการใช้ดาบ 
;ซูเปอร์ชินเคนกรีน (スーパーシンケングリーン)
;ไฮเปอร์ชินเคนกรีน (ハイパーシンケングリーン)
รับบทโดย โมริตะ ซึสึกะ (森田 涼花) พากย์ไทย: เบญจวรรณ วนิชจิวพันธ์ (Rose) / นาราริน รัตนปราณี (Cartoon Club) / วิภาดา จตุยศพร (DEX)
ผู้มีพลังโมจิคาระแห่งดิน เติบโตในหมู่บ้านบนภูเขาในเกียวโต ชอบพูดภาษาเมืองเกียวโต เข้าร่วมเป็นชินเคนเจอร์ เนื่องจากพี่สาวของเธอเกิดล้มป่วยจนไม่สามารถรับช่วงต่อได้ ทำให้เธอรับทำหน้าที่แทนพี่สาวของเธออย่างหลีกเลี่ยงไม่ได้ บางครั้งจึงมักแสดงสีหน้าที่ไม่มั่นใจว่าจะสามารถทำหน้าที่ได้เทียบเท่าพี่สาวของเธอได้หรือไม่ โดยปกติโคโตฮะ เป็นคนเรียบร้อยและดูใสซื่อ เนื่องจากเธอไม่ชื่นชอบการใช้ชีวิตแบบสังคมทั่วไป ทำให้บางครั้งเธอไม่ทันคนและแสดงกริยาซุ่มซ่ามออกมา แต่ด้วยความที่ไม่ทันคนของโคโตฮะทำให้เธอรอดพ้นจากสถานการณ์เลวร้ายมาแล้ว 
;ชินเคนเยลโล่ (シンケンイエロー)
ร่างแปลงนักรบของ ฮานะโอริ โคโตฮะ ชุดสีเหลือง พลังโมจิคาระหลักคือดิน
;ซูเปอร์ชินเคนเยลโล่ (スーパーシンケンイエロー)
รับบทโดย โซมะ เคย์สุเกะ (相馬圭祐) พากย์ไทย: อรุษ โรจนานันท์ (Rose) / ประภัฒน์ สินธพวรกุล (Cartoon Club) / ภัคภูมิ ลิ้มมานะสถาพร (DEX)
ปรากฏตั้งแต่ องก์ที่ 17 ผู้มีพลังเด็นชิโมจิคาระแห่งแสง เป็นคนเฮฮา และ รับผิดชอบ รักเพื่อนมาก เป็นเพื่อนกับทาเครุมาตั้งแต่เด็กๆ มีความสามารถในการปั้นซูชิ และความสามารถในการต่อสู้ด้วยมีด ด้วยความชำนาญด้านการซูชิ ทำให้เก็นตะมีกิจการเกี่ยวกับร้านขายซูชิเป็นของตนเอง โดยเปิดร้านขายซูชิแบบรถเข็น ร้านของเขามีชื่อว่า โกลด์ซูชิ (ゴールド寿司)
เนื่องด้วยเก็นตะเป็นเพื่อนกับทาเครุมาตั้งแต่เล็กๆทำให้เขาและทาเครุต่างสัญญาว่าจะกลับมาพบกันและเป็นซามูไรที่สมศักดิ์ศรีในภายภาคหน้า ทำให้เกนตะตั้งใจอย่างแน่วแน่ในการฝึกฝนที่จะเป็นซามูไรเพียงลำพัง ในระหว่างการฝึกเขาได้คิดค้นพลังโมจิคาระรูปแบบใหม่โดยตั้งชื่อว่าเด็นจิโมจิคาระขึ้นมาเพื่อใช้ในการต่อสู้และพิสูจน์ตนเองว่าเขาก็เป็นซามูไรที่มีฝีมือคนหนึ่ง จนได้รับการยอมรับเป็นซามูไรอย่างสมบูรณ์ เนื่องด้วยคำพูดของมาโกะที่ต้องการปลอบใจทาเครุ ทำให้ทาเครุเริ่มเปิดใจตนเองมากขึ้นและยอมรับเก็นตะเข้ามาเป็นซามูไรในที่สุด
;ชินเคนโกลด์ (シンケンゴールド)
ร่างแปลงนักรบของ อุเมโมริ เก็นตะ ชุดสีทอง มีพลังเด็นชิโมจิคาระประเภทแสงสว่าง ฝีมือการต่อสู้ของเขาจะเน้นการโจมตีที่รวดเร็วจนคู่ต่อสู้ไม่อาจตั้งรับได้ทัน แต่ด้วยความที่เป็นคนร่าเริงแม้แต่ในตอนต่อสู้ทำให้เกนตะมักพลาดท่าคู่ต่อสู้อยู่บ่อยครั้ง
;ไฮเปอร์ชินเคนโกลด์ (ハイパーシンケンゴールド)
รับบทโดย นัทสึอิ รูนะ (夏居 瑠奈)
ปรากฏตั้งแต่ องก์ที่ 44 ลูกสาวสาวแห่งตระกูลชิบะ ผู้สืบทอดตระกูลชิบะรุ่นที่ 18 ที่แท้จริง และเป็นน้องสาวของทาเครุ โดยฐานะของคาโอรุ เปรียบได้ดั่ง เจ้าหญิง ของเหล่าชินเคนเจอร์ที่ต้องปกป้อง นอกจากนี้คาโอรุยังมีศักดิ์เป็นน้องสาวบุญธรรมของทาเครุ และฐานะทางซามูไรเป็นแม่บุญธรรมของทาเครุ แม้ภายนอก คาโอรุ เหมือนจะเป็นผู้นำที่แข็งกร้าวและเด็ดเดี่ยว แต่ลึกๆ แล้วเป็นคนจิตใจดีคนหนึ่ง ยอมรับในความคิดของคนอื่นๆ แต่ด้วยหน้าที่ทำให้จำเป็นต้องแสดงอาการที่แข็งกร้าวออกมา อย่างไรก็ตามในการต่อสู้ครั้งสุดท้ายคาโอรุได้รับบาดเจ็บสาหัสทำให้ไม่สามารถต่อสู้ได้จึงได้ฝากฝังให้ทาเครุกลับมาเป็นผู้สืบทอดตระกูลชิบะอีกครั้งในรุ่นที่ 19
;ชินเคนเรด (シンケンレッド)
ร่างแปลงนักรบของ ชิบะ คาโอรุ ชุดสีแดง พลังโมจิคาระหลักคือไฟเช่นเดียวกันกับทาเครุ แต่มีพลังที่รุนแรงกว่า เนื่องจากเป็นทายาทที่สืบเชื้อสายจากตระกูลชิบะโดยตรง
;ซูเปอร์ชินเคนเรด (スーパーシンケンレッド)
รับบทโดย อิบูคิ โกโร่ (伊吹 吾郎)
พ่อบ้านแห่งบ้านตระกูลชิบะและเป็นผู้ปกครองของทาเครุผู้มีตำแหน่งอาวุโสของบ้าน มีชือเรียกแทนตัวเอง โดยทาเครุเรียกว่า ปู่ (ジイ), ส่วนริวโนะสุเกะ, มาโกะ และโคโนฮะ เรียกว่า คุณฮิโคมะ ส่วนจิอากิ เรียกว่าคุณปู่ (ジイさん) และเก็นตะเรียกว่า คุณปู่ (ジイちゃん) เขาเป็นผู้ที่เลี้ยงดูทาเครุแทนพ่อแม่จนเริ่มเกิดความผูกพันที่เลี้ยงทาเครุมาตั้งแต่วัยเด็กจึงรักทาเครุเหมือนหลานคนหนึ่ง คอยชี้แนะให้กับทาเครุ มีความสามารถในการส่งสาส์นจากการยิงธนูผ่านการยิงข้ามห้วงมิติไปยังตระกูลอื่นๆ โดยตรง รวมถึงสามารถตรวจพิกัดเกโดชูหรืออายาคาชิผ่าน สึคิมะเซ็นเซอร์ (スキマセンサー)
ให้เสียงโดย โทจิคะ โคอิจิ (遠近 孝一)
หุ่นยนต์สนับสนุนของชินเคนเจอร์ ดูเพิ่มเติมที่ ขบวนการซามูไร ชินเคนเจอร์#ไดโกโย
รับบทโดย มัตสึซาวะ คาสึยุคิ (松澤一之)
พ่อบ้านแห่งตระกูลชิบะอีกคนหนึ่ง เป็นผู้ดูแลคาโอรุให้เป็นชินเคนเจอร์ มีนิสัยโอ้อวด ปากร้าย เป็นที่น่ารังเกียจของคนในบ้านชิบะ ชอบดูถูกคนอื่นโดยเฉพาะชินเคนเจอร์คนอื่นๆ ที่มักแสดงอาการรังเกียจทุกคนและคอยประจบสอพลอเฉพาะ คาโอรุ อย่างออกหน้าออกตา บ่อยครั้งที่มักโดนคาโอรุว่ากล่าวตักเตือนหลายครั้ง
มนุษย์เงาผู้เป็นข้ารับใช้ให้กับเหล่าซามูไร คอยช่วยเหลือชินเคนเจอร์ในการต่อสู้เบื้องต้น รวมไปถึงช่วยเหลืองานบ้านทุกอย่างให้กับบ้านชิบะ
;โคมัทสึ ซาคุทาโร่ (小松 朔太郎)
รับบทโดย สึนาชิมะ โกทาโร่ (綱島 郷太郎)
ปรากฏตัวในองก์ที่ 7, 47 อดีตคุโรโกะแห่งตระกูลชิบะ คอยรับใช้ให้กับตระกูลชิบะ รุ่นที่ 17 ภายหลังจากการเสียชีวิตของเจ้าบ้านชิบะรุ่นที่ 17 อย่างกะทันหัน ซาคุทาโร่ได้ตัดสินใจลาออกและประกอบอาชีพเป็นชาวประมงที่หมู่บ้านแห่งหนึ่งเพื่อหลีกหนีปัญหาในบ้านชิบะและต้องการไถ่โทษที่คิดไปเองว่าตนเป็นผู้ที่ทำให้รุ่นที่ 17 ต้องเสียชีวิตลง ในระหว่างที่ริวโนะสุเกะออกตามหาคาจิคิโอริกามิ ได้พบกับซาคุทาโร่เข้า ทำให้ซาคุทาโร่ได้ช่วยเหลือริวโนะสุเกะในการจับคาจิคิโอริกามิและทำให้รู้ใจตนเองว่าสิ่งที่เขาควรทำคืออะไร ภายหลังจากการช่วยเหลือริวโนะสุเกะ ซาคุทาโร่ได้กลับมาเป็นคุโรโกะอีกครั้ง นอกจากนี้ยังเป็นคนหนึ่งที่รู้เรื่องราวและรู้ชาติกำเนิดที่แท้จริงของทาเครุ เมื่อเห็นปัญหาที่เกิดขึ้นในบ้านชิบะ ซาคุทาโร่ได้ขอร้องและเกลี่ยกล่อมให้ริวโนะสุเกะไปรับตัวทาเครุให้กลับมาร่วมทีมอีกครั้ง ในฐานะคุโรโกะ
ตระกูลที่เป็นผู้นำซามูไรในฐานะของชินเคนเรด และได้ต่อกรกับเกโดชูมาหลายชั่วอายุคน มีโมจิการะที่มีพลังที่แข็งแกร่งเป็นพิเศษ โดยมีบริวารเป็นตระกูลย่อยต่างๆ คอยสนับสนุนหน้าที่ต่างๆ
;ชิบะ มาซาทากะ (志葉 雅貴)
รับบทโดย มัทสึคาเซะ มาซายะ (松風 雅也)
ผู้สืบทอดตระกูลชิบะรุ่นที่ 17 เป็นพ่อของคาโอรุ และ พ่อบุญธรรมของทาเครุ ภายหลังจากการสะกดพลังของโดโกคุไว้สำเร็จทำให้เขาไม่สามารถแปลงร่างได้อีกต่อไป จึงทำให้เขาวางแผนที่จะสร้างนักรบเงาของรุ่นที่ 18 แทนรุ่นที่ 18 ตัวจริงที่เพิ่งลืมตาดูโลกขึ้นมา ได้ฝึกฝนการต่อสู้อย่างสมบูรณ์และกำจัดเกโดชูให้สิ้นซาก เขาเสียชีวิตจากการโจมตีของเกโดชูที่กลับมาบุกบ้านของตระกูลชิบะโดยที่ทาเครุพบเห็นก่อนที่เขาสั่งเสียก่อนที่จะเสียชีวิตไป
;แม่ของคาโอรุ (薫の母)
;ชิบะ เร็ทสึโด (志葉 烈堂)
รับบทโดย โกดะ มาซาชิ (合田 雅吏)
ปรากฏตัวในองก์ที่ 23 บรรพบุรุษของตระกูลชิบะ เป็นผู้ก่อตั้งชินเคนเจอร์และปกป้องโลกจากเกโดชูเมื่อ 300 ปีก่อน
ตระกูลที่คอยรับใช้ให้กับตระกูลชิบะมาแล้วหลายชั่วอายุ จึงมีความจงรักภักดีต่อตระกูลชิบะและนับถือตระกูลชิบะเปรียบเสมือนนายใหญ่
;อิเคนามิ ริวซาบุโร่ (池波 流三郎)
ปรากฏตัวในองก์ที่ 1 พ่อของริวโนะสุเกะ และเป็นอาจารย์สอนการแสดงละครคาบูกิอดีตชินเคนบูลเคยต่อสู้ร่วมกับชินเคนเจอร์รุ่นที่ 17 
ปรากฏตัวในองก์ที่ 34 ตระกูลที่คอยรับใช้ให้กับตระกูลชิบะเช่นเดียวกับตระกูลอื่นๆ มาแล้วหลายชั่วอายุ จึงมีความจงรักภักดีต่อตระกูลชิบะและนับถือตระกูลชิบะเปรียบเสมือนนายใหญ่
;ชิราอิชิ มาโมรุ (白石 衛)
รับบทโดย ฟุเคะ โนริมาซะ (冨家 規政)
พ่อของมาโกะ มีอาชีพเป็นนักธุรกิจ ปัจจุบันทำงานในเกาะฮาวายและคอยช่วยเหลือเคียวโกะในการทำกายภาพบำบัดเคียวโกะผู้เป็นภรรยา มาโมรุได้ตัดสินใจเดินทางกลับมายังญี่ปุ่นเพื่อมารับตัวมาโกะให้ไปอยู่ร่วมกับครอบครัวที่ฮาวายโดยเหตุผลส่วนลึกเนื่องจากฐานะการเงินในปัจจุบันของเขา มีฐานะที่มั่นคงและเพียบพร้อมที่จะดูแลคนในครอบครัวได้อย่างสมบูรณ์ การปรากฏตัวของมาโมรุทำให้มาโกะไม่พอใจในครอบครัวของเธอเป็นอย่างมาก ภายหลังได้เดินทางกลับไปยังฮาวายพร้อมกับเคียวโกะ โดยที่รู้ว่าลูกสาวของตนกำลังทำหน้าที่ที่สำคัญอยู่
;ชิราอิชิ เคียวโกะ (白石 響子)
รับบทโดย อิโตะ คาซึเอะ (伊藤 かずえ)
แม่ของมาโกะและภรรยาของมาโมรุ เคยต่อสู้ร่วมกับชินเคนเจอร์รุ่นที่ 17 แต่ได้รับบาดเจ็บจนร่างกายส่วนล่างเป็นอัมพาต ในช่วงที่มาโกะอยู่วัยชั้นประถม ทำให้เธอตัดสินใจรับการรักษาโดยไปรักษาตัวที่เกาะฮาวาย และฝากมาโกะไว้ให้ยายเลี้ยง โดยไม่ได้บอกสาเหตุถึงการย้ายไปยังเกาะฮาวายมาโกะแต่อย่างใด ภายหลังได้ปรับความเข้าใจกับมาโกะในที่สุด
ตระกูลที่คอยรับใช้ให้กับตระกูลชิบะเช่นเดียวกับตระกูลอื่นๆ มาแล้วหลายชั่วอายุ จึงมีความจงรักภักดีต่อตระกูลชิบะและนับถือตระกูลชิบะเปรียบเสมือนนายใหญ่
;ทานิ คุรันโดะ (谷 蔵人)
รับบทโดย คิคุจิ เคนอิจิโร่ (菊池 健一郎)
ปรากฏในองก์ที่ 21 พ่อของจิอากิ แม้ภายนอกจะดูเหมือนเป็นคนไม่เอาไหนแต่แท้จริงแล้วเป็นคนที่จิตใจดีคนหนึ่งอดีตชินเคนกรีนเคยต่อสู้ร่วมกับชินเคนเจอร์รุ่นที่ 17 
ตระกูลที่คอยรับใช้ให้กับตระกูลชิบะเช่นเดียวกับตระกูลอื่นๆ ที่คอยรับใช้ให้กับตระกูลชิบะ มาแล้วหลายชั่วอายุ จึงมีความจงรักภักดีต่อตระกูลชิบะและนับถือตระกูลชิบะเปรียบเสมือนนายใหญ่ อาศัยอย่างเรียบง่ายในเมืองเล็กๆ แถวชานเมืองเกียวโต
;ฮานะโอริ มิสึบะ (花織 みつば)
รับบทโดย ชิเงฮิโระ เรย์กะ (重廣 礼香)
ปรากฏตัวในองก์ที่ 6 พี่สาวของโคโตฮะ เดิมเคยถูกวางตัวให้เป็นชินเคนเยลโล่ แต่กลับล้มป่วยกระทันหันจึงไม่สามารถทำหน้าที่ได้ ปัจจุบันรักษาตัวที่โรงพยาบาลแห่งหนึ่ง
รับบทโดย ทาคาฮาชิ เกนทาโร่ (高橋 元太郎)
;ซาคาคิบาระ ฮิโระ (榊原 ヒロ)
หลานชายของโทจิ มีความต้องการที่จะปลุกอุชิโอริกามิ เพียงลำพังโดยไม่ฟังคำสั่งของโทจิ ก็เลยทำให้อุชิโอริกามิออกอาละวาด แถมยังทำให้สถานการณ์แย่ลงไปอีก
;ซาคาคิบาระ โทจิ (榊原 藤次)
คนในตระกูลซาคาคิบาระ ที่คอยรับใช้ตระกูลชิบะโดยทำการผนึกและดูแลไม่ให้อุชิโอริกามิ อาละวาด
รับบทโดย จอห์น คามินาริ (ジョン・カミナリ)
ปรากฏตัวในองก์ที่ 14 ชาวต่างชาติผู้หลงใหลในวิถีแห่งซามูไร เนื่องจากริวโนะสุเกะได้ช่วยเหลือผู้คนจากการถูกอายาคาชิ ยามิโอโรโระ จึงได้สมัครขอเป็นศิษย์ของริวโนะสุเกะ และประกาศตัวเป็นชินเคนเจอร์คนที่ 6 นาม ชินเคนบราวน์ แม้จะดูเหมือนเป็นตัวถ่วงแต่เป็นคนที่ให้กำลังใจแก่ชินเคนเจอร์ในขณะที่ชินเคนเจอร์ท้อแท้หลังจากที่ต่อสู้กับอายาคาชิ ฮาโจวจิน จนสามารถลุกขึ้นสู้ได้อีกครั้ง ภายหลังจากการ่ตอสู้กับอายาคาชิ ฮาโจวจิน บราวน์ได้เดินทางเพื่อเก็บประสบการณ์เพียงลำพังโดยเขายึดถือวิถีซามูไรเป็นแบบอย่าง
ลูกสาวของฮิโคมะ เป็นภรรยาของโคอิจิ 
สามีของคาโอริ มีศักดิ์เป็นลูกเขยของฮิโคมะ
หลานสาวคนโตของฮิโคมะ
เกโดชู.
เกโดชู (外道衆) คือกลุ่มกองทัพศัตรูที่ต่อกรกับชินเคนเจอร์ตั้งแต่สมัยโบราณกาล ต่อกรกับซามูไรมาแล้วถึง 18 รุ่น โดยปกติเกโดชูอาศัยอยู่ในมิติแห่งหนึ่งซึ่งคล้ายกับนรกภูมิ โดยอาศัยเรือสำเภาลอยอยู่ท่ามกลาง แม่น้ำซันสึ (三途の川) รอยต่อระหว่างภพคนเป็นกับนรกภูมิ โดยเกโดชูสามารถเข้าออกแม่น้ำซันสึกับโลกมนุษย์ผ่านรอยแยกทีมีเงาเท่านั้น โดยมนุษย์ที่ยังมีชีวิตจะถูกพาตัวไปแม่น้ำซันสึไม่ได้นอกจากจะตายแล้วเท่านั้น จุดเด่นของเกโดชูคือร่างกายจะเน้นไปทางสีแดงและลวดลายสีน้ำเงินเป็นหลัก แต่มีจุดอ่อนคือเมื่ออยู่ในโลกมนุษย์มีเวลาจำกัด เพราะถ้าอยู่ในโลกเป็นระยะเวลาที่นานร่างกายจะขาดน้ำจนแห้งกลายเป็นหินจนแตกสลายจนเสียชีวิต จึงต้องรีบกลับมาเพื่อให้ร่างกายดูดซับน้ำจากแม่น้ำซันสึเพื่อให้ตัวชุ่มชื้นเพื่อฟื้นตัวกับเพิ่มพลัง เป้าหมายของเกโดชูคือสร้างความปั่นป่วนในโลกมนุษย์แล้วแม่น้ำซันสึสูงขึ้นจนล้นท่วมผ่านรอยแยกแล้วมาท่วมโลกมนุษย์เพื่อให้เกโดชูอาศัยและสามารถครองโลกมนุษย์ได้ง่ายยิ่งขึ้น แต่ในทางกลับกันถ้าโลกมนุษย์สงบสุขแม่น้ำซันสึจะลดลง
ให้เสียงโดย นิชิ รินทาโร่ (西 凛太朗)
* ส่วนสูง : 207 ซม./ 57.0 เมตร
* น้ำหนัก : 109 กก. / 27.3 ตัน
ผู้นำกลุ่มเกโดชู โดยปกติจะอาศัยอยู่บนเรือสำเภาที่ลอยอยู่กลางแม่น้ำซันสึ ทำสงครามกับชินเคนเจอร์มา 300 ปี แต่หลังจากสู้ตัดสินกับผู้นำตระกูลชิบะรุ่นที่ 17 ได้ถูกผนึกไม่สมบูรณ์จนร่างถูกแยกส่วนและถูกจมลงไปในส่วนลึกของแม่น้ำซันสึ แต่ว่าจนเวลาผ่านไปผนึกคลายยังไม่สมบูรณ์และบาดแผลที่ยังไม่หาย จึงไม่สามารถออกไปโลกมนุษย์ได้และถึงไปโลกมนุษย์ได้แต่มีเวลาจำกัดกว่าเกโดชูตัวอื่นๆ จึงคอยส่งอายาคาชิบุกโลกเพื่อทำให้แม่น้ำซันสึเอ่อล้นจนท่วมมาโลกมนุษย์ตามภารกิจที่สั่งไว้
อย่างไรก็ตามในองก์ที่ 40 โดโกคุถูกล่อออกมาโลกมนุษย์ตามแผนร้ายของอาคุมาโระ โดยต่อสู้กับชินเคนเจอร์จนชนะแต่เพราะผนึกทำให้ตัวแห้งชิทาริจึงรักษาโดยการโยนร่างโดโกคุลงไปในส่วนลึกแม่น้ำซันสึเพื่อฟื้นตัวกับติดอยู่ในนั้นชั่วคราว
ให้เสียงโดย ปาร์ค โรมิ (朴 璐美)
* ส่วนสูง : 184 ซม. 
* น้ำหนัก : 80 กก.
หญิงสาวผู้รักความงาม โดยปกติมักจะเล่นซามิเซ็นบนเรือสำเภา ให้โดโกคุฟังแก้เครียด รวมทั้งเป็นผู้ที่ห้ามปรามโคโกคุด้วยการแสดงความอ่อนโยน แต่ว่ากลับถูกอายาคาชิตัวอื่นๆ ดูถูกว่าไม่มีพลัง
ในอดีตกาลนั้นเคยเป็นมนุษย์ที่มีชื่อว่า อูซุยูคิ (薄雪) ซึ่งแอบชอบกับชายคนหนึ่งที่แต่งงานไป แต่แล้วอูซุยูคิจึงถือคบเพลิงและเผาบ้านที่แต่งงานของคนรัก แต่ด้วยดายูได้รับพลัง เกโดนิน ทำให้ร่างกายของอูซุยูคิกลายเป็นดายูพร้อมกับคนรักของเธอเป็นซามิเซ็นไปด้วย
แม้ว่ารับคำสั่งจากโดโกคุ จากการหยุดยั้งพฤติกรรมของจูโซที่ดื้อรั้นมาก แต่ว่าเธอรู้ได้ยินจากจูโซทำให้รู้จุดประสงค์ที่แท้จริงของเขา จนมีครั้งหนึ่งที่เธอเปิดให้โดโกคุกลับมาอีกครั้ง จนทำให้จูโซโกรธเมื่อรู้เรื่องนี้ และรู้เรื่องโดโกคุ
ให้เสียงโดย โจ (チョー)
* ส่วนสูง : 146 ซม.
* น้ำหนัก : 64 กก.
ฝ่ายวิจัยมนุษย์ของเกโดชู คอยสอดส่องดูพฤติกรรมของมนุษย์ผ่านกล้องดูดาว รวมทั้งศึกษาจากบันทึกเก่าๆ มาทำการต่อยอดในแผนการต่างๆ
รับบทโดย คาราฮาชิ มิทสึรุ (唐橋 充)
* ส่วนสูง : 200 ซม.
* น้ำหนัก : 88 กก.
ปรากฏตั้งแต่องก์ที่ 8 และร่างมนุษย์ปรากฏครั้งแรกในองก์ที่ 9 เป็นเกโดชูที่เร่ร่อนพเนจร และยังเป็นคู่ปรับของชินเคนเรดตั้งแต่อดีตกาล มีอาวุธประจำตัวคือดาบอุระมาสะ (裏正, ดาบสลับคม) ซึ่งมีจุดเด่นคือตัวใบมีดของดาบมีลักษณะคล้ายเลื่อยลวดลายสีแดงที่สันดาบ สามารถเปลี่ยนร่างเป็นร่างมนุษย์ได้และไม่ได้อยู่ภายใต้การควบคุมของโดโคคุ โดยมีชีวิตอยู่เพียงชีวิตเดียวซึ่งแตกต่างกับเกโดชูตนอื่นๆ รวมทั้งสามารถไปยังโลกทั้งสองภพได้ ในยุคเอโดะเมื่อ 200 ปีก่อน เป็นซามูไรที่มีฝีมือดี แต่เนื่องจากสนใจในความเก่งกาจจนเป็นโรนิน ได้ทิ้งภรรยาของเขาทรมาณจากอาการป่วยจนทำให้เสียชีวิตจึงทำให้ได้ฟันคู่ต่อสู้ จนอาคุมาโระตีดาบอุระมาสะที่ผนึกวิญญาณทั้ง 10 จนกลายเป็นจูโซ ซึ่งมีร่างกายเป็นสีแดงและสีขาว
ในองก์ที่ 26 จูโซได้ท้าสู้ตัดสินกับชินเคนเรดแต่ว่าแพ้จนดาบอุระมาสะหัก รวมทั้งตกเหวไปจนทุกคนคิดว่าเสียชีวิตแล้ว แต้ว่าในองก์ที่ 33 ดายูพบจูโซที่รอดอยู่จึงถูกชวนเข้ามาเป็นพวกร่วมแผนการของอาคุมาโระแลกกับการซ่อมดาบอุระมาสะ
ในองก์ที่ 43 พอถูกอาคุมาโระชวนร่วม วิชาพลิกตะเกียงสลับภพแลกกับปลดปล่อยวิญญาณภรรยาในดาบอุระมาสะ แต่จูโซทำร้ายอาคุมาโระ ทำลายจุดที่ 7 โดยจูโซได้บอกว่ารู้เรื่องดาบอุระมาสะแต่แรกแล้ว สนใจแต่การได้สู้กับคนเก่งๆ เท่านั้นกับจากไป
ท่าไม้ตายคือ บงโทโดคุโฮมัทสึ (蛮刀毒泡沫)
ให้เสียงโดย โฮริคาวะ เรียว (堀川 りょう)
ปรากฏตั้งแต่องก์ที่ 28 เป็นเกโดชูที่หลับไหลอยู่ในก้นแม่น้ำซันสึ เป็นผู้ตีดาบอุระมาสะ(ฆ่าภรรยาของจูโวกับนำวิญญาณมาผนึกในดาบ)ให้กับจูโซ ถูกโดโกคุคืนชีพขึ้นมาจากพลังฤดูร้อน มีความสามารถพิเศษในการสร้างสัตว์ประหลาดคิริกามิ พร้อมกับมีเหล่าสมุนอายาคาชิทีภักดีเคียงข้างที่มีพลังอันตรายมากมายตามแผนที่คลุมเคลือ รวมทั้งแอบชวนดายูกับจูโซเป็นพวกแลกกับการซ่อมดาบอุระมาสะกับซามิเซ็นให้ทั้งคู่เพื่อบังหน้า แต่หมายไปทุกที่หรือมีส่วนเกี่ยวข้อง คือหาพิกัดหมายก่อเรื่องให้เกิดความทุกข์ของมนุษย์จนเกิดเป็นลิ่ม 6 จุด หมายใช้วิชาพลิกตะเกียงสลับภพ เพื่อให้เกิดนรกภูมิบนโลกมนุษย์หมายใช้ใครที่ไม่ใช่คนกับเกโดชูในการเปิดรอยแยกคือ จูโซ โดยหลอกล่อให้โดโกคุออกมาโลกมนุษย์จนตัวแห้งจึงต้องไปฟื้นตัวในแม่น้ำซันสึ ไม่ให้โดโกคุมาขัดขวาง จนทำให้อาคุมาโระได้เข้าปกครองเป็นผู้นำของเกโดชู แต่ว่ากลับล้มเหลวเพราะจูโซทำร้ายกลับกับทำลายจุดที่ 7 จนสุดท้ายอาคุมาโระถูกโจมตีด้วยเคียวริวซามูไรฮาโอจากท่าไม้ตยจูนิโอริงามิ ไดซามูไรกิริจนถูกกำจัดไปในที่สุด
สัตว์ประหลาดที่มีลักษณะผสมระหว่างตำนานภูติผีปิศาจของญี่ปุ่นกับสิ่งของต่างๆ โดยสีผิวของอายาคาชิจะเน้นด้วยสีแดงเป็นหลักเช่นเดียวกับเกโดชู ระดับต่างๆ ตำแหน่งของอายาคาชิเทียบเท่ากับหัวหน้าหน่วยหรือหัวหน้ากองร้อย แม้อายาคาชิจะถูกสังหารแต่สามารถคืนชีพและขยายร่างยักษ์ได้ด้วยเพลิงสีเงินซึ่งเป็นพลังชีวิตที่สอง
สัตว์ประหลาดของอาคุมาโระ
ทหารระดับล่างของเกโดชู มีลักษณะเด่นที่สวมกางเกงสีเหลือง สามารถโจมตีเป็นกลุ่มได้ นอกจากนี้สามารถกลายเป็น โอนานาชิ (大ナナシ) นานาชิร่างยักษ์โดยมักจะออกมาเพื่อร่วมสู้กับอายาคาชิร่างยักษ์ ออกคำสั่งให้โจมตีคู่ต่อสู้ นอกจากนี้ยังมี เท็นคูนานาชิ (大空ナナシ) นานาชิ ที่มีลักษณะคล้ายกับครุฑ โจมตีทางอากาศเป็นหลัก
นานาชิ ที่มีความแข็งแกร่งกว่านานาชิทั่วไป มีลักษณะเด่นที่สวมกางเกงสีบานเย็น
โอนานาชิ ที่มีลักษณะพิเศษกว่าโอนานาชิ ทั่วไป
ลูกเจี๊ยบขนาดเล็กตัวสีเหลืองที่ปรากฏอยู่บนเรือสำเภา